  Виталий Пронин Туннэ фин-угор сиён-юонъёслы сӥзем "Быг-Быг" фестивальлэн кыкетӥ нуналэз мынэ. Шаркан ёросысь Быгы гуртэ вуизы егит пӧраськисьёс. Ӵукна ик соос кошкизы ёросысь гуртъёс кузя тодыны, кыӵе удмурт сиён-юонъёс вунэмын ни, но кызьы соосты пӧрано. Егитъёсын пӧрам сиён-юонъёс.Зар-Вишур гуртын фин-угор сиён-юонъёс пумысен докладъёс чузъяськыку, Шаркан ёросысь мукет гуртъёсты котыръязы шаеырысьтымы 5 командаос. Ижысь, Шарканысь, Быгыысь, Пермь улосвылысь Кудымкарысь егит пӧраськисьёс вамыштӥзы гуртъёсы, отын соосты дышетӥзы пӧраны со яке та удмурт сиён-юонэз.- Кылем арын пӧраськисьёс куспын вожвылъяськонын вормиз вал Кудымкарысь  команда, соослэн пестонькаен кутэм няньёссы ваньзылы кельшиз, - шуэ Шаркан ёросысь культурая, спортъя но егитъёсын ужанъя управленилэн кивалтӥсез  Елена Хардина. - Туэ но соос Быгые вуизы. Нунал ӵоже командаос гуртъёстӥ ветлӥзы, пӧраськыны дышетскизы, нош нунал пумын калык ӧскалтӥз, мар соос пӧразы.Тунсыко: егитъёс гуртъёстӥ ветлыкузы, пӧраськыкузы, видео лэсьтылӥзы но соку ик вотэсэ куязы. Соосты шедьтыны луоз татысь: vk.com/bygishorkar  Кылсярысь, Быгы гуртысь "БыГарда"  команда вуиз Карсашуре. Отын соос парсьпель будослэсь пельнянь кутӥзы.Вакчияк вераса, фестиваль резь-куаж азьлань кошке, пилемо-зоро куазь солы уг люкеты. Ӵуказе нунал эшшо но тунсыкогес ортчоз. Куспазы вожвылъяскозы пӧраськисьёс, ортчозы пӧртэм мастер-классъёс но концерт.Нуналлэн радлыкез:Быгы гурт11.00 часын – фин-угор сиён-юонъёслы сӥзем нуналэз сӥё–дано усьтон; 11.30 часын – пӧраськисьёс куспын «Ӵошен ческытгес!» ӵошатскон; 11.30 часын – фин-угор гуртэн, солэн улонэныз  тодматскон. Со вакытэ ик киужъёсъя мастер-классъёс ортчозы; 15.00 часын – «Быг-быг» фестивалез сӥё-дано ворсан.Мария Векшина Туспуктэм:  vk.com/bygishorkar     